આ અંગેની વિગત એવી છે કે બાપુનગરમાં ગુજરાત હાઉસિંગ બોર્ડ નજીક આવેલ શક્તિ ફ્લેટના એક મકાનના તાળાં તોડી તસ્કરોએ મકાનમાં ઘૂસી તિજોરીમાંથી મંગળસૂત્ર સહિત અન્ય ઘરેણાં અને રૂ. ૨.૧૦ લાખની રોકડ રકમ મળી રૂ. ૨.૫૦ લાખની મતાની ચોરી કરી હતી. જ્યારે વટવા જીઆઈડીસીમાં આવેલ નીરજ ઓપ્ટિકલ મશીનરી નામના કારખાનાના દરવાજાનાં તાળાં તોડી તસ્કરો ઘૂસી ૫૦ નંગ ચાંદીના સિક્કા, સીસીટીવી કેમેરા, ૬૦૦ યુએસ ડોલર, રોકડ રકમ મળી આશરે રૂ. ૭૫ હજારની ચોરી કરી હતી.